ষোল বছর বয়সে ১৮৭১ থেকে ১৮৭৩ সময়কালে স্থানীয় পিটসমুর ক্লাবে পেশাদারী পর্যায়ে যোগ দেন। ১৮৭৩ সালে ব্রামল লেনে ইয়র্কশায়ারের সদস্যরূপে আত্মপ্রকাশ ঘটান ও সাসেক্সের বিপক্ষে অংশ নেন। পরবর্তী বিশ বছর দলের মূল্যবান সদস্যরূপে থাকেন। এ সময়ে দশ মৌসুমে সহস্রাধিক রান ও তিন মৌসুমে পঞ্চাশোর্ধ্ব উইকেট পান। ১৮৮৩ সালে স্মরণীয় ব্যাটিং নৈপুণ্য প্রদর্শন করেন। ঐ মৌসুমে তিনি শীর্ষস্থান থেকে মাত্র ১১ রান কমে ১,৫৬২ রান তোলেন। এ রান করাকালে তিনি কোন সেঞ্চুরিরও সন্ধান পাননি। পরবর্তীতে ১৯৩৫ সালে চার্লস হ্যারিস ও ১৯৬৫ সালে ডেভিড গ্রীন - এ দুই ব্যাটসম্যানও কোন সেঞ্চুরি ছাড়াই হার্ড হিটিং ব্যাটসম্যানের মর্যাদা পান ও তার এ অনন্য রেকর্ডে ভাগ বসান।

১৮৭৮ সালে সারের বিপক্ষে নিজস্ব সেরা বোলিং পরিসংখ্যান ৭/৩০ গড়েন। এছাড়াও, ১৮৮৭ সালে ডার্বিশায়ারের বিপক্ষে সর্বোচ্চ অপরাজিত ১৯৯* রান তোলেন তিনি।

ইতিহাসের প্রথম টেস্টে অংশগ্রহণ
অস্ট্রেলিয়া সফর
প্রারম্ভিক জীবন
অবসর